Diari Oficial de la Generalitat Valenciana


Sumari del DOGV 205, del 22-11-1984 (1984/803596)

ORDRE de la Conselleria de Cultura, Educació i Ciència, de 7 de novembre de 1984, per la qual es modifiquen determinats preceptes de l'Ordre d'1 de setembre de 1984, per la qual es desplega el Decret 79/1984 sobre aplicació de la Llei 4/1983 d'Ús i Ensenyament del Valencià en l'àmbit de l'Ensenyament no universitari de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/11/07/(1)/dof/vci/html**

### Dades del document

Número de DOGV
:   205

Data del DOGV
:   22-11-1984

Secció del DOGV
:   DISPOSICIONS GENERALS

Número del document
:   1984/803596


Data del document
:   07-11-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de la Conselleria de Cultura, Educació i Ciència, de 7 de novembre de 1984, per la qual es modifiquen determinats preceptes de l'Ordre d'1 de setembre de 1984, per la qual es desplega el Decret 79/1984 sobre aplicació de la Llei 4/1984 d'Ús i Ensenyament del Valencià, en l'àmbit de l'ensenyament no universitari de la Comunitat Valenciana.  
El Decret 79/1984 sobre aplicació de la Llei d'Us i Ensenyament del Valencià en l'àmbit de l'Ensenyament no universitari, fou desenrotllada per l'Ordre d?1 de setembre de 1984.   
El fet d'haver-se publicat aquesta Ordre en el moment que molts Centres i Seccions havien elaborat ja la distribució i assignació d'horaris i dedicacions del professorat de Batxillerat i Formació Professional, en fa molt difícil l'aplicació; per això és convenient, per a aquest curs 1984/85, d'establir una normativa transitòria que acomode els continguts de l'Ordre d?1 de setembre de 1984 a la situació real existent en el moment de la seua publicació.   
Igualment és necessari introduir modificacions quant a la consideració del valencià com a llengua pròpia de l'Administració Educativa, per a una millor adequació als continguts de la Llei 4/83, d'Us i Ensenyament del Valencià.   
En virtut d'això, dispose:   
Article 1.r  
La regulació d'horaris per a l'ensenyament del valencià en el règim nocturn dels Centres de BUP i Formació Professional que està establida en l'article 9.é, apartats 2.b) i 3.b) de l'Ordre de la Conselleria de Cultura, Educació i Ciència d?1 de setembre de 1984, resta suspesa quant a l'aplicació per al curs 1984/85.   
Això no obstant, els Centres que hauran complit les disposicions de l'Ordre esmentada, quant a horari de règim nocturn per a BUP i Formació Professional, podran mantenir aquest règim durant aquest curs escolar.   
Article 2.n  
L'obligació establerta a l'article 13, apartats 1 i 2, de l'Ordre d?1 de setembre de 1984, i pel que fa a l'ensenyament en valencià almenys de dues assignatures per curs, tret de les de l'àrea de llenguatge, es realitzarà de manera progressiva a partir del curs 1984/85 tenint en compte les possibilitats organitzatives dels Centres, en relació amb la situació socio-lingüística dels alumnes, especialització del professorat i material didàctic disponible.   
Article 3.r   
L'article 14 de l?Ordre de la Conselleria de Cultura Educació i Ciència, d'1 de setembre de 1984, es modifica i queda redactat de la manera següent: "El valencià, com a llengua pròpia de l'administració educativa, podrà ser utilitzat en els Centres docents públics, i en els centres privats que lliurement s'emparen al dret que els atorga la Llei, de manera que les seues actuacions administratives, de règim interior, rètols, butlletins, notes, convocatòries, etcètera, siguen redactades en valencià, així com les actuacions a sol·licitud del públic".   
DISPOSICIONS FINALS  
Primera  
Queda derogat l'article 14 de l?Ordre de la Conselleria de Cultura, Educació i Ciència, d?1 de setembre de 1984.   
Segona  
Aquesta Ordre entrarà en vigor l'endemà de ser publicada ,al Diari Oficial de la Generalitat Valenciana.   
València, 7 de novembre de 1984.   
El Conseller de Cultura' Educació i Ciència,  
CEBRIA CISCAR I CASABAN


Còpia Permalink ELI